**Ενημέρωση για την ανάπτυξη του Εθνικού Κόμβου για την Προσαρμογή στην Κλιματική Αλλαγή και πρόσκληση για παροχή σχετικών Νέων και Εκδηλώσεων**

Θα θέλαμε να σας ενημερώσουμε για τη ανάπτυξη του Εθνικού Κόμβου για την Προσαρμογή στην Κλιματική Αλλαγή, ο οποίος δημιουργήθηκε στο πλαίσιο του έργου «[LIFE-IP AdaptInGR](https://www.adaptivegreece.gr/el-gr/)» από τον [Οργανισμό Φυσικού Περιβάλλοντος και Κλιματικής Αλλαγής](https://necca.gov.gr/) (Ο.ΦΥ.ΠΕ.Κ.Α.).

Ο Εθνικός Κόμβος Προσαρμογής στην Κλιματική Αλλαγή ([Adaptive Greece Hub](https://adaptivegreecehub.gr/) – [www.adaptivegreecehub.gr/](http://www.adaptivegreecehub.gr/)) διαδραματίζει σημαντικό ρόλο στην υποστήριξη της εφαρμογής της πολιτικής προσαρμογής, καθώς και στην αύξηση της ευαισθητοποίησης και του δυναμικού για δράσεις προσαρμογής.

Στον Κόμβο αυτό, μπορείτε να βρείτε βασικές πληροφορίες για την [Κλιματική Αλλαγή](https://adaptivegreecehub.gr/klimatiki-allagi/) και την [Προσαρμογή στην Κλιματική Αλλαγή](https://adaptivegreecehub.gr/prosarmogi-stin-klimatiki-allagi/) και τις [πολιτικές προσαρμογής](https://adaptivegreecehub.gr/politikes-prosarmogis-2/) που εφαρμόζονται σε εθνικό, ευρωπαϊκό και παγκόσμιο επίπεδο.

Μπορείτε επίσης να δείτε και να ενημερωθείτε για τους [τομείς παρεμβάσεων](https://adaptivegreecehub.gr/tomeis/) και ενέργειες και σχετικές δράσεις ανά [περιοχή](https://adaptivegreecehub.gr/perioxes/), ενώ επιπλέον αναλύονται [εργαλεία προσαρμογής](https://adaptivegreecehub.gr/ergaleia/), όπως οι [κλιματικές προβλέψεις](https://geo.adaptivegreecehub.gr/) και ο [έλεγχος κλιματικής ανθεκτικότητας](https://adaptivegreecehub.gr/eleghos-klimatikis-anthektikotitas/), κ.ά.

* Η τρέχουσα έκδοση του Εθνικού Κόμβου αποτελεί ενδιάμεση φάση ανάπτυξής του, καθώς υπάρχουν ενημερώσεις στις ενότητές του. Μπορείτε να επισκεφτείτε τον Κόμβο [εδώ](https://adaptivegreecehub.gr/).
* Στον Εθνικό Κόμβο περιλαμβάνεται μια ενότητα αφιερωμένη στην ενημέρωση για [νέα και εκδηλώσεις](https://adaptivegreecehub.gr/nea/) με θέμα την Προσαρμογή στην Κλιματική Αλλαγή. Εάν έχετε σχετικά νέα που επιθυμείτε να προβάλλετε μέσω του Κόμβου, παρακαλούμε όπως τα αποστείλετε στο e-mail: adaptivegreecehub@necca.gov.gr.
* Αντίστοιχα, στην Ενότητα με τις [Καλές Πρακτικές](https://adaptivegreecehub.gr/kales-praktikes/), μπορείτε να δηλώσετε παραδείγματα υλοποιημένων δράσεων προσαρμογής που έχετε εφαρμόσει, για να συμπεριληφθούν στον Εθνικό Κόμβο, μέσω της [φόρμας](https://docs.google.com/forms/d/e/1FAIpQLSfKEiiyJiwHY0LAdc8mN4OhcfjwdjkpsWnUuS0xF-amUtI_wQ/viewform). Σημειώνεται ότι αντίστοιχη ενημέρωση σας έχει σταλεί και στο προηγούμενο χρονικό διάστημα.
* Για οποιαδήποτε διευκρίνιση ή περαιτέρω πληροφορίες, μπορείτε να επικοινωνήσετε με τους υπεύθυνους για την ανάπτυξη του Εθνικού Κόμβου, από πλευράς ΟΦΥΠΕΚΑ: Γεωργία Παναγοπούλου και Μιχάλη Τζιώτη, Εξωτερικούς συνεργάτες του ΟΦΥΠΕΚΑ για το έργο LIFE-IP AdaptInGR: g.panagopoulou@necca.gov.gr και m.tziotis@necca.gov.gr.